CELEX: 32020R0956
Language: bg
Date: 2020-06-26 00:00:00
Title: Регламент за изпълнение (ЕС) 2020/956 на Комисията от 26 юни 2020 година относно класирането на някои стоки в Комбинираната номенклатура

3.7.2020   
               
               
                  BG
               
               
                  Официален вестник на Европейския съюз
               
               
                  L 211/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/956 НА КОМИСИЯТА
         от 26 юни 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 юни 2020 година.
            
               
                  За Комисията
               
               
                  от името на председателя,
               
               Philip KERMODE
               
                  Изпълняващ длъжността генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие с кубовидна форма, изработено от алуминиева сплав, с приблизителни размери 370 × 194 × 42 mm. Снабдено е с охлаждащи ребра и с две точки на свързване — вход и изход за охлаждаща течност от едната страна.
                        Изделието е предназначено да бъде поставено в охладителната система на двигателя (в така наречения къс охладителен кръг) под арматурното табло на моторните превозни средства от позиции 8701 до 8705 с бутални двигатели с вътрешно горене.
                        Изделието пренася топлината, поглъщана от охлаждащата течност (постъпваща от двигателя на превозното средство), към въздуха. След това нагретият въздух се прехвърля във вътрешната кабина на превозното средство посредством допълнителни устройства, които не са включени при представянето.
                        Изделието също така позволява на двигателя да достигне оптималната си работна температура през фазата на загряване.
                     
                     
                        8708 91 35 
                     
                     
                        Класирането се определя от общи правила 1 и 6 за тълкуване на Комбинираната номенклатура, забележка 2, буква д) към раздел ХVII, забележка 3 към раздел ХVII и от описанието на кодове по КН 8708, 8708 91  и 8708 91 35 .
                        Изключва се класиране в подпозиция 8419 50  като топлообменник, тъй като въз основа на обективните му характеристики и като пренася към въздуха топлината, поглъщана от охлаждащата течност, изделието изпълнява функцията на радиатор за изделията от раздел XVII (вж. забележка 1, буква л) към раздел XVI, забележка 2, буква д) към раздел XVII и забележка 1, буква ж) към глава 84).
                        Изключва се класиране в подпозиция 8708 29  като друга част и принадлежност за каросерии (като неелектрическо устройство за отопление и размразяване, при което се използва топлината, генерирана от двигателя на превозното средство, както е посочено в Обяснителните бележки към Хармонизираната система за позиция 8708, буква Б), тъй като изделието не използва топлината директно за отопление или размразяване, а просто пренася към въздуха топлината, поглъщана от охлаждащата течност.
                        Следователно изделието трябва да бъде класирано в код по КН 8708 91 35  като радиатор за моторните превозни средства от позиции 8701 до 8705.